Peter Bogdanovich
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske filmskapere
Peter Bogdanovich var en filmregissør, skuespiller og filmprodusent fra USA, mest kjent for den dobbelt Oscar-nominerte og BAFTA-vinnende The Last Picture Show fra 1971 og den kritikerroste Paper Moon fra 1973.
Opprinnelig arbeidet han ved teateret. Han var regiassistent for Roger Corman i The Wild Angels (1966) og regidebuterte med Targets (Snikskytteren, 1968). Deretter laget han dokumentarfilmen Directed by John Ford (1971) og den kritikerroste The Last Picture Show (Siste forestilling, 1971) samt dens oppfølger Texasville (1990). The Last Picture Show skaffet ham to Oscar-nominasjoner: beste film og beste tilrettelagte manus.Han oppnådde to store kinosuksesser med What's Up Doc? (1972) og Paper Moon (1973), ble nominert til Gullpalmen i Cannes for dramaet Mask (1985) og vant en Grammy for musikkdokumentaren Tom Petty and the Heartbreakers: Running Down a Dream (2007), om den amerikanske musikeren Tom Petty. I 2018 vant han en pris under Filmfestivalen i Venezia for sin dokumentar The Great Buster (Giganten Buster Keaton); om Buster Keaton.Som skuespiller hadde han småroller innen film og TV siden 1960-tallet. Mest kjent er rollen som psykolog i TV-serien The Sopranos (2000-2007).Bogdanovich skrev også flere bøker om sine regissørforbilder, blant andre The Cinema of Orson Welles (1961), The Cinema of Alfred Hitchcock (1963), Fritz Lang in America (1967, revidert utgave i 1981) og John Ford (1968, revidert utgave i 1978). Les mer i Store norske leksikon Film i USA Hollywood dokumentarfilm John Ford